Z a p i s n i k
s 8. sjednice Vijeća Mjesnog odbora Vukomerec, 28. siječnja 2022. s početkom u 19,00 sati u prostorijama MS Vukomerec, Porečka 7a.

Nazočni:
1. Vladimir Marenić
2. Igor Milašinović
3. Tihomir Kusobrak
4. Marija Pavičić
5. Stjepan Krznar


Predsjednik konstatira da je je sjednici nazočno 5 od 5 članova Vijeća, što znači da Vijeće može pravovaljano odlučivati. Isto tako, predsjednik izvješćuje nazočne da su e-mailom primili poziv i materijale za sjednicu.
Zapisnik 7. sjednice VMO bit će dostavljan s materijalima za 9. sjednicu.

Predlaže sljedeći dnevni red za ovu sjednicu

D N E V N I     R E D
1. Aktualna komunalna problematika
2. Izvješća, pitanja i prijedlozi


Moli članove da se izjasne  o prihvaćanju predloženog dnevnog reda i daje prijedlog na glasovanje.
Nakon provedenog glasovanja utvrđuje se da Vijeće jednoglasno usvaja gore predloženi dnevni red.

Ad 1) Aktualna komunalna problematika

Predsjednik izvješćuje članove Vijeća da je za ovu točku dnevnog reda VMO primilo pisani zahtjev gđe. Uremović, a vezano uz postavu usporivača prometa u Porečkoj ulici.
Otvara raspravu.
U raspravi sudjeluju svi nazočni članovi i navode da je  problem već bio na dnevnom redu VMO, o čemu je donesen i zaključak u prethodnom sazivu.
Na zaključak je dobiven odgovor od Gradskog ureda za prostorno uređenje kojeg isti Ured šalje na MUP radi izdavanja prethodne suglasnosti. MUP je istu suglasnost izdao 21. prosinca 2020. Zatim, Gradski ured za prostorno uređenje obraća se dopisom Vijeću GČ Peščenica-Žitnjak da se po pitanju uzdignutih ploha u Porečkoj  - Motovunskoj ul. održi mjesni  zbor građana kako bi se zadobila suglasnost, odnosno kako bi se upoznali s posljedicama postave cestovnih izbočina (pojava buke i sl.) Po obavljenom zboru stanara njihovo mišljenje u pisanom obliku ponovno dostaviti Gradskom uredu za prostorno…
Međutim, kako zbor građana nije održan, pa se  nije mogao provesti upravni postupak.
Vijeće će u tom smislu odgovoriti podnositeljici zahtjeva.





Ad 2) Razno: izvješća, pitanja i  prijedlozi

Predsjednik napominje da su članovi Vijeća dobili e-mailom pisane informacije pristigle između dvije sjednice.
Informacije se primaju na znanje.
Otvara  raspravu.

Konstatira se da po ovoj točci nema rasprave i predsjednik zaključuje sjednicu u 20,00 sati.



Zapisničar:

Igor Milašinović

Predsjednik VMO Vukomerec

Igor Milašinović




